Royndi venjarin og fótbóltsviðmerkjarin, Oddbjørn Joensen, skal í 2019 venja U17 liðið hjá B36. B36 skrivar soleiðis: Oddbjørn Joensen, sum hevur drúgvar venjararoyndir, skal nú standa á odda fyri menningini av U17-spælarum okkara Oddbjørn Joensen hevur í nógv ár verið venjari í føroyskum fótbólti. Hann hevur A-prógv sum venjari, og við bæði ástøðiligu og praktisku royndum sínum ivast vit ikki í, at vit her hava fingið fatur á einum venjara, sum kann menna ungu menninar heilt nógv. Á myndini er tað formaðurin í ungdómsnevndini hjá B36, Heini Poulsen Hellisdal, sum tekur lógvatak við nýggja U17-venjaran. 228660.